
Площад “Трети март “, № 32
Телефони:  Кмет 04321/33 01,23 34; Зам. Кмет 04321/33 10, 33 11; Секретар 04321/33 05; Факс 04321/22 55; e-mail : ob_maglizh@mail.bg    ISO 14001, ISO 9001


О Б Я В Л Е Н И Е
Конкурс за възлагане управлението на социалната услуга „Домашен социален патронаж” по реда на Закон за социално подпомагане и Правилника за прилагане на Закона за социално подпомагане 

ОБЩИНА МЪГЛИЖ ОБЯВЯВА:
На основание чл. 44, ал. 2 от ЗМСМА, чл. 18 и чл. 18а, ал. 3 от Закона за социално подпомагане и чл. 37, ал. 1 от Правилника за прилагане на закона за социално подпомагане, във връзка със Заповед № РД-09-366/ 01.12.2017 г. на Кметът на Община Мъглиж, ОБЯВЯВА Конкурс за възлагане управлението на социалната услуга „Домашен социален патронаж” на територията на община Мъглиж, както следва:


1. УСЛОВИЯ ЗА УЧАСТИЕ

1.1.  В конкурса могат да участват доставчици на социални услуги, вписани в Регистъра на Агенция за социално подпомагане, съгласно чл. 18, ал. 1, т. 3 и 4 от Закона за социално подпомагане, а именно:

· български физически лица, регистрирани по Търговския закон, и юридически лица;

· физически лица, извършващи търговска дейност, и юридически лица, възникнали съгласно законодателството на друга държава - членка на Европейския съюз, или на друга държава от Европейското икономическо пространство.

1.2.  Кандидатите трябва да са вписани в Регистъра на Агенцията за социално подпомагане /АСП/ към Министерство на труда и социалната политика съгласно чл. 37, ал. 3 от ППЗСП.

1.3.  В конкурса не може да участва кандидат, който:

· е обявен в несъстоятелност или е в производство по обявяване в несъстоятелност;

· се намира в ликвидация;

· е лишен от право да упражнява търговска дейност;

· има парични задължения към държавата или общината по смисъла на чл. 162, ал. 2 от ДОПК, установени с влязъл в сила акт на компетентен орган или задължения към осигурителни фондове, освен ако компетентния орган е допуснал разсрочване или отсрочване на задълженията;

· е осъден с влязла в сила присъда за престъпления против собствеността или против стопанството, освен ако не е реабилитиран;

1.4. Всеки кандидат е длъжен да съобщи писмено на Община Мъглиж промените в обстоятелствата по т.1.3, настъпили в процеса на провеждане на конкурса в тридневен срок от настъпването им.

2. ИЗИСКВАНИЯ КЪМ КАНДИДАТИТЕ

2.1. Кандидатите следва да имат опит в предоставянето на социални услуги, и по специ​ално в предоставянето на услугата „Домашен социален патронаж” и/ или „Обществена трапезария”.

2.2. Да притежават или да ползват на съответно правно основание подходяща материал​на база и оборудване за приготвяне на храна и осъществяване процеса на хранене, в съответствие с чл. 12 от Закона за храните.

2.3. Да разполагат с подходящ капацитет - технически, финансов и административен, организационни работни процеси и осигурена складова база;

2.4. Да гарантират предоставянето на разнообразно седмично меню, което дава принос към балансираното хранене на целевата група, при спазване на изискванията за безопасност на храните и националните стандарти и норми за хранене;

2.5. Да предвиждат и прилагат механизъм за недопускане на разхищение на храни;

2.6. Да имат разработена и внедрена система за управление на безопасността на храните ISO 9001: 2008 и/или ISO 22000:2005 и/ или еквивалент;

2.7. Закупуването на хранителни продукти следва да се извършват в съответствие с изискванията на националното законодателство.
2.8. Да притежаван собствено/и или наето/и превозно/и средство/а, което/които да бъ​де/ат поддържано/и чисто/и, в добро състояние и да предоствя/т условия, които не позволяват замърсяване на храните, и при необходимост да си конструират по начин, който да позволява почистването и/или дезинфекцията му/им. Специализираното/ите транстпортно/и средство/а трябва да е/са регистрирано/и задължително по реда на чл. 246 от Закона за ветеринарномедицинската дейност.

2.9. Кандидатите следва да притежават добра финансова стабилност, гарантираща упражняване на дейността, доказана с годишен счетоводен баланс и отчет за приходите и разходите за последната приключена година - копие, и попълнена декларация за финансова стабилност. Ако кандидатите са юридически лица регистрирани по реда на ЗТР в търговския регистър към Агенция по вписванията и годишния им счетоводен баланс и отчета за приходите и разходите им за последната приключена година са обявени в последния, не се изисква тяхното представяне към документите за участие.
3. ХАРАКТЕРИСТИКА И СПЕЦИФИКА НА 

ПРЕДОСТАВЯНАТА СОЦИАЛНА УСЛУГА „ОБЩЕСТВЕНА ТРАПЕЗАРИЯ":

3.1. Възложител

По смисъла на тази документация Възложител на управлението на социалната услуга „Домашен социален патронаж” е Кметът на Община Мъглиж.

3.2. Предмет на възлагане

Услугата „Домашен социален патронаж” на територията на община Мъглиж е функция на общината, при която се включват комплекс от социални услуги, предоставяни по домовете свързани с доставка на храна, поддържане на личната хигиена и хигиената на жилищните помещения, обитавани от потребителя, съдействие за снабдяване с необходимите технически помощни средства и съоръжения, битови услуги и др. срещу заплащане. 
В рамките на настоящата услуга се предвижда осигуряването на храна за обяд, състояща се от тристепенно меню включващо супа, основно ястие и веднъж седмично десерт, едно от ястията за ден следва да включва месо, в съответствие с изискванията на националното законодателство и осигуряване разнообразно седмично меню, с което да се осигури балансирано хранене, при спазване на изискванията за безопасност на храните и националните стандарти и норми за хранене. Възложителят е отговорен за подбора на конкретните ползватели на услугата. 
Потребители на услугата:

- Лица, навършили пенсионна възраст.
- Лица с намалена работоспособност над 71%, удостоверена с ЕР на ТЕЛК/НЕЛК
- Ветерани от войните, военноинвалиди;
3.3. Общи и специфични изисквания към предоставяне на социалната услуга:

Доставяните храни следва да са приготвени с качествени продукти с доказан произход, да отговарят на нормативно установените изисквания за качество и за безопасност при употреба от крайни потребители, да отговарят за санитарните, ветеринарно- санитарните, хигиенните и други норми установени от действащото в България законодателство.

Количеството следва да обхваща ежедневната нужда на ползвателите на социалната услуга на територията на Община Мъглиж, като всеки порцион следва да включва супа - мин. 250 гр.; основно ястие - мин. 300 гр. /готвено, печено, скара/; десерт – веднъж седмично. Храната се доставя в работните дни от седмицата, приготвя се в деня на доставката и не се разрешава претоплянето й. Не се до​пуска доставка на храна приготвена от предния ден.

При приготвянето на храната, следва да се спазват изискванията за хигиена, качество и енергийна стойност на храната, както и разнообразие на видовете ястия съобразно предварително изготвеното седмично меню.

Храните да бъдат приготвени при спазване грамажа на порциите, вкусовите качества и технологичните изисквания за приготвяне на храни и добър външен вид. Приготвената храна се доставя в периода от 9.30 часа до 13.00 часа до домовете на потребителите на територията на община Мъглиж и се предвижда издаването на храната в изотермични съдове, осигуряващи запазване на първоначалната температура на продукцията с плътно прилепващи капаци, изработени от материали, които са разрешени за контакт с храни, миещи и дезинфекциращи средства съгласно Наредба № 2/ 23.01.2008 и № 3/ 04.06.2007 г. на Министерство на здравеопазването, Министерство на околната среда и водите.

Хранителните вещества в храната са в подходяща форма и максимална усвояемост. Ястията са разработени и приготвени при оптимално съответствие с: вида на влаганите основни продукти - растителни и животински; вида на мазнините; вида на подправките и вида на ястието; вида на кулинарната обработка на продукта.

Препоръчително е ежедневното присъствие на месо в едно от ястията, като месото тряб​ва да бъде без видими тлъстини, сухожилия и кости.

При приготвяне на ястията да се ограничи до минимум пърженето; да се спазва стриктно грамажа на солта; да не се допуска използването на свинска мас и маргарин, както и прекомерно силно ароматни и дразнещи подправки като напр. лютив червен пипер и др. При констатиране на отклонения в качеството на готовата храна Изпълнителят гаран​тира пълната й замяна.

Изпълнителят на услугата е отговорен пред Възложителя за изпълнение на изискванията за прозрачност, икономичност, ефикасност и ефективност при разходване на средствата за закупуване на хранителните продукти, независимо от избрания подход за реализиране на дейността.


3.4. Материална база

Кандидатът в процедурата /доставчик на социалната услуга/ следва да разполага със собствена или да ползва на съответно правно основание подходяща материална база и оборудване за приготвяне на храна и осъществяване процеса на хранене на територията на община Мъглиж в съответствие с чл. 12 от Закона за храните.

3.5. Срок на предоставяне на услугата

Доставчикът на социалната услуга следва да организира предоставянето на услугата „домашен социален патронаж” от датата на влизане в сила на договора сключен между Община Мъглиж, като Възложител и избраният да извършва услугата Изпълнител. Срокът на договора е 2 години от датата на сключването му. Услугата ще се предоставя всеки работен ден за периода от деня, следващ датата на сключване на договора за срок от 2 (две) години.  
4. ФИНАНСИРАНЕ И НАЧИН НА ПРЕДОСТАВЯНЕ НА СРЕДСТВАТА
 4.1. Финансирането на социалната услуга се осъществява със средства от: бюджета на Община Мъглиж и със средства, набрани от платените от потребителите такси за заплащане на социалната услуга. 
4.2. Изпълнителят е длъжен да представя ежемесечни отчети за извършената дейност.
5. ДОКУМЕНТИ ЗА УЧАСТИЕ

5.1.  Заявление за участие - по образец.
5.2. Решение за регистрация и удостоверение за актуално състояние на кандидата, последното издадено след датата на обявяване на конкурса. Ако кандидата е регистриран в търговския регистър е достатъчно посочване на неговия ЕИК по смисъла на чл. 23, ал. 4 от ЗТР.
5.3. Свидетелство за съдимост издадено в срок не по-късно от 6 месеца.
5.4. Удостоверение за вписване в регистъра на Агенцията за социално подпомагане за предоставяне на социални услуги - заверено копие.
5.5. Удостоверения от съответните компетентни органи за:

· наличие/липса на данъчни и осигурителни задължения пред НАП, освен ако компетентния орган е допуснал разсрочване или отсрочване на задълженията - издадено след датата на обявлението;

· наличие/липса на задължения към Община Мъглиж, освен ако компетентния орган е допуснал разсрочване или отсрочване на задълженията - издадено след датата на обявлението.
5.6.  Декларация от името на кандидата за липса на обстоятелствата по т. 1.3. от раздел 1 от тази обява, подписана от представляващия кандидата - по образец.Копие от регистрация по ЗДДС, ако кандидата има такава.
5.7. Годишен счетоводен баланс и отчет за приходите и разходите за последната приключена година 2016 г.- копие или декларация в свободен текст, че същите са обявени в търговския регистър или в друг публичен регистър.
5.8. Документ удостоверяващ, че кандидата разполага с материална база, в която да управлява и предоставя социалната услуга - документ за право на собственост, ползване или наем. Ако кандидатът има учредено право на ползване или е сключил договор за наем, то срокът на същите следва да е не по-малък от срока за предоставяне на социалната услуга от кандидата.
5.9. Удостоверение за регистрация на превозно/и средство/а по чл. 246 от Закона за ветеринарномедицинската дейност.
5.10. Доказателства за търговската репутация на кандидата, свързани с опита на кандидата в сферата на социалните услуги и в предоставянето на социални услуги за лица в неравностойно социално положение (препоръки и референции, с посочени адреси и телефони за контакт). Участникът следва да е изпълнил и / или да изпълнява поне един договор със същия или сходен предмет за последните 3 години, считано от датата на обявяване на настоящата процедура.
5.11. Сертификат за разработена и внедрена система за управление на безопасността на храните ISO 9001: 2008 и/или ISO 22000:2005 и/ или еквивалент.

Горепосочените удостоверения се издават на името на кандидата.

Внимание: При установяване липса на някое от гореизброените положителни или наличие на отрицателни обстоятелства по отношение на кандидата, същият се отстранява от по нататъшно участие в процедурата. Всички изискуеми документи трябва да бъдат представени в оригинал или копие, заверено „Вярно с оригинала" с подпис и печат на кандидата.

Внимание: Кандидат, който не отговаря на поставените от Възложителя изисквания за участие и/или не е представил всички изискуеми от Възложителя документи се отстранява от по нататъшно участие в процедурата.

Документацията за участие в конкурса за управление и предоставяне на социалната услуга „Домашен социален патронаж” на територията на община Мъглиж може да се получи всеки работен ден от деня, следващ деня на публикуването на обявлението, от 09.00ч. до 16.00 ч., от Гл. специалист  „Обща канцелария” в Община Мъглиж.

6. ДАТА, ЧАС И НАЧИН НА ПРОВЕЖДАНЕ НА КОНКУРСА

6.1. Конкурсът ще се проведе от Комисия, назначена със заповед на Кмета на Община Сливен в предварително определен от Комисията ден след изтичане на 45 дни от публикуване на обявата в национален и местен всекидневник. Комисията разглежда представените от кандидатите документи, оценява и класира предложенията, изготвя протоколи за допускане и класиране на кандидатите.

6.2. Конкурсът се провежда по следния ред:

Първи етап - Комисията разглежда представените от кандидатите документи и проверява наличието и редовността им.

Внимание: кандидат, който не отговаря не поставените от Възложителя изисквания за участие и/или не е представил всички изискуеми от Възложителя документи, не се допуска до участие във втория етап от конкурса и се отстранява от по- нататъшно участие в процедурата.

Втори етап - комисията разглежда, оценява и класира представените от кандидатите предложения, съгласно методиката за оценка.

Предложенията се отварят, разглеждат и оценяват по реда на тяхното постъпване. Комисията съставя протокол за своята работа и класира участниците в конкурса.

7 . КРАЕН СРОК И МЯСТО НА ПОДАВАНЕ НА ДОКУМЕНТИТЕ
Кандидатите представят документите в един екземпляр в 45-дневен срок след публикуване на обявата за конкурса в национален и местен всекидневник, в общ запечатан непрозрачен плик, лично или по пощата с препоръчано писмо с обратна разписка в деловодството на Община Сливен. Срокът за получаване на офертите в деловодството на възложителя е 17:00 часа на 45-я ден от публикуване на обявата. Срокът за представяне на офертите се брои от деня, следващ деня на публикуване на обявата.

Дата на публикуване - 04.12.2017 г.

Крайна дата за подаване на документи: 18.01.2018 г., 17.00 часа в деловодството на Община Мъглиж.

Пликът се надписва по следния начин: Конкурс за доставчик на социалната услуга „Домашен социален патронаж” в община Мъглиж. Върху плика се посочва: наименование на кандидата, адрес за кореспонденция, телефон, факс и е-mail.
При приемане на предложенията, върху плика се отбелязват поредният номер, датата и часът на внесеното предложение и тези данни се записват във входящ регистър, за което на вносителя се издава документ.

Възложителят не приема за участие в процедурата и връща незабавно на кандидатите оферти, които са получени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на Възложителя.

Ако кандидатът изпрати офертата чрез препоръчана поща или куриерска служба, разходите за тях са за сметка на кандидата. Рискът от забава или загубване на офертата е за сметка на кандидата. В такива случаи кандидата следва да съобрази посочения краен срок за получаване на офертите в деловодството на Възложителя. От значение ще бъде датата и часът на депозиране на офертата в деловодството, а не датата и часът на пощенското клеймо, товарителницата, разписката или друг документ от куриер. Всички разходи по участието в конкурса са за сметка на участника.
8. КРАЕН СРОК ЗА ОБЯВЯВАНЕ НА РЕЗУЛТАТИТЕ ОТ КОНКУРСА
8.1. В срок от 3 (три) работни дни от получаването на Протокола за разглеждането, оценяването и класирането на кандидатите Кметът на Община Мъглиж издава заповед за определяне на спечелилия конкурса кандидат.

8.2. Резултатите от конкурса се съобщават писмено на участвалите кандидати в срок до 7 (седем) работни дни от издаването на заповедта.

8.3. Заповедта, с която се определя спечелилия конкурса кандидат, подлежи на обжалване по реда на Административно процесуалния кодекс. Обжалването на заповедта не спира изпълнението й.

8.4. Въз основа на заповедта за определяне класирането на кандидатите, Кметът сключва договор с кандидата, класиран на първо място. Договорът за възлагане на социалната услуга „Домашен социален патронаж” на територията на Община Мъглиж, влиза в сила от датата на подписване на договора между Община Мъглиж и избраният за изпълнител доставчик на услугата за срок от две години.
8.5. Договор може да се сключи и при наличие на единствен кандидат чрез пряко договаряне.

8.6. При отказ на кандидата, който е спечелил конкурса, да сключи договор, Възложителят може да предложи на следващия класиран кандидат да сключи договор или да прекрати процедурата и да проведе нов конкурс.

9. НАЧИН НА ОЦЕНЯВАНЕ
9.1. Съответствие на кандидата на предварително обявените условия - 10 точки получава кандидатът, чието предложение съответства в най-голяма степен на предварително обявените условия, без отклонения от изискванията на Възложителя, заложени в предварителните условия. Всички останали кандидати, които отговарят на изискванията на Възложителя получават 5 точки.

9.2. Опит на кандидата в предоставянето на социални услуги и търговска репутация - 10 точки получава кандидатът с най-голям опит в предоставянето на социални услуги и най-висока търговска репутация. Всички останали кандидати, които отговарят на изискванията на Възложителя получават 5 точки.

9.3. Предложено меню - 10 точки получава кандидатът, който предлага най- разнообразно меню, включващо съдържание на месо повече от три пъти седмично. Всички останали кандидати, които отговарят на изискванията на Възложителя получават 5 точки.

9.4. Предложен десерт - 5 точки получава кандидатът, който предвижда при икономии предоставянето на десерт поне веднъж седмично. Кандидатите, които не предвиждат при икономии предоставянето на десерт поне веднъж седмично получават 0 точки.

9.5. Материална база и технически, финансов и административен капацитет, организационни работни процеси и осигурена складова база - 10 точки получава кандидатът с най- добре изградена материална база и налично оборудване, за приготвяне на храна и осъществяване процеса на хранене, както и технически, финансов и административен капацитет, организационни работни процеси и осигурена складова база. Всички останали кандидати, получават 5 точки.

9.6. Механизми за недопускане на разхищение на храни - 5 точки получава кандидата с най- ясна визия за механизмите за недопускане на разхищение на храните. Всички останали кандидати получават 2 точки.

За класиран на първо място се обявява кандидатът, получил най-голям общ брой точки. Общият брой точки се формира като сбор от получените точки по всеки един критерий.

При равен брой точки за класиран на първо място се обявява кандидатът, получил по-голям брой точки по критерий № 9.4.

Комисията съставя Протокол за разглеждането, оценяването и класирането на кандидатите, който съдържа:

а) състав на комисията;

б) списък на подадените предложения, допуснати до разглеждане и оценяване;

в) резултати от разглеждане и оценяване на предложенията;

г) класиране на кандидатите.

Протоколът на Комисията, заедно с цялата документация, се представя на Кмета на Община Мъглиж. С предаването на Протокола на Възложителя комисията приключва своята работа.

10. ПРЕКРАТЯВАНЕ НА ПРОЦЕДУРАТА
10.1. Конкурсът се прекратява от Кмета на Община Мъглиж, в случаите, когато:

а)
Всички предложения не отговарят на предварително обявените в тази документация условия;

б)
Класираният на първо място кандидат откаже да сключи договор за възлагане на социалната услуга „Домашен социален патронаж” на територията на община Мъглиж и Възложителят не предложи сключване на такъв договор със следващия класиран кандидат;

в)
Отпадане на основанията за провеждане на конкурса в резултат на съществена промяна в обстоятелствата.

За допълнителна информация: тел. 04321/ 3301 - Община Мъглиж, деловодство.







